i8/, C. PLINII HIST. NAT LIB. XL 



maxime intelligitur , omni in salem caseo senescente , 

 quales redire in musteum saporem, aceto et thymo ma- 

 ceratos , certum est. Tradunt Zoroastrem in desertis 

 caseo vixisse annis viginti , ita temperato , ut vetusta- 

 tem non sentiret. 



Differentiae membrorum hominum a reliquis animalibus. 



XCVIII. 43. Terrestrium solus homo bipes. Uni ju- 

 guli , humeri , ceteris armi : uni ulnae. Quibus anima- 

 lium manus sunt , intus tantum carnosae : extra nervis 

 et cute constant. 



De digitis ; de brachiis. 



XCIX. Digiti quibusdam in manibus seni. C. Horatii 

 ex patricia gente filias duas ob id Sedigitas appellatas 

 accepimus , et Volcatium Sedigitum , illustrem in poe- 

 tica. Hominis digiti articulos habent ternos, pollex bi- 

 nos, et digitis adversus universis flectitur : per se vero 

 in obliquum porrigitur 7 crassior ceteris. Huic minimus 

 mensura par est : duo reliqui sibi , inter quos mdius 

 longissime protenditur. Quibus ex rapina victus qua- 

 drupedum , quini digiti in prioribus pedibus , reliquis 



